World news story
उड़ीसा के मुख्यमंत्री द्वारा ‘उड़ीसा में ब्रिटेन’ कार्यक्रम का उद्घाटन
ब्रिटिश मंत्री डेस्मोंड स्वेन द्वारा घनिष्ठ संबंध का आह्वान।
उड़ीसा के मुख्यमंत्री नवीन पटनायक ने ‘साझेदारी का उत्सव - उड़ीसा में ब्रिटेन’ कार्यक्रम का उद्घाटन 26 अगस्त को भुवनेश्वर में किया। 26-28 अगस्त तक चलने वाले इस कार्यक्रम में ऐसे आयोजन सम्मिलित होंगे जो ब्रिटिश विशेषज्ञता को प्रदर्शित करेंगे और ये उड़ीसा-ब्रिटेन साझेदारी को आगे ले जाएंगे, खासकर शिक्षा, शहरीकरण और जलवायु परिवर्तन की समस्या से निपटने के मामले में। इस कार्यक्रम का आयोजन ब्रिटिश उप-उच्चायोग और ब्रिटिश काउंसिल कोलकाता द्वारा किया जा रहा है।
उड़ीसा के दौरे पर आए ब्रिटिश मंत्री श्री डेस्मोंड स्वेन ने भविष्य में घनिष्ठ संबंध का आह्वान किया। पिछले तीन दशकों में ब्रिटेन और उड़ीसा के बीच घनिष्ठ संबंध को रेखांकित करते हुए श्री डेस्मोंड महोदय ने कहा:
वर्ष 2010 से ब्रिटेन-भारत संबंध में महत्वपूर्ण रूपांतरण हुआ है। साथ मिलकर हमने एक मजबूत, गहन साझेदारी का निर्माण किया है जो पारस्परिक सम्मान पर आधारित है। वाणिज्य संबंध मजबूत हुए हैं, व्यवसाय और नवप्रवर्तन फला-फूला है और चरम निर्धनता की स्थिति में लगातार गिरावट आई है।
उड़ीसा भारत का एक अत्यंत ही गतिशील और जीवंत राज्य है। राज्य सरकार गरीबी कम करने के लिए प्रतिबद्ध है और हम आपस में कौशल और विशेषज्ञता साझा करते हुए साथ मिलकर काम करना जारी रखेंगे। ब्रिटेन बढ़ती हुई समृद्धि की ओर उड़ीसा की विकास यात्रा में उसका पसंदीदा साझेदार बनना चाहता है। मुझे विश्वास है हमारे सबसे अच्छे दिन आने वाले हैं।
नवंबर 2012 में ब्रिटेन सरकार ने घोषणा की कि वह 2015 के अंत तक भारत को वित्तीय सहायता देना बंद कर देगी। अब नए दौर की ब्रिटेन-भारत साझेदारी तकनीकी सहायता कार्यक्रमों पर अधारित होगी जिसमें कौशल तथा विशेषज्ञता साझा किए जाएंगे; गरीबों के सहायतार्थ चलाई जाने वाली निजी क्षेत्रों की परियोजनाओं में निवेश किया जाएगा; और खाद्य सुरक्षा एवं जलवायु परिवर्तन जैसे वैश्विक विकास के मुद्दों पर भारत के साथ सहभागिता के आधार पर काम किया जाएगा।
ब्रिटिश उप-उच्चायुक्त स्कॉट फर्सडोनवुड द्वारा शहरीकरण और स्मार्ट शहर, जलवायु परिवर्तन आदि मामलों की विशेषज्ञता वाली ब्रिटिश कंपनियों तथा ब्रिटिश शिक्षा विशेषज्ञों के एक प्रतिनिधिमंडल का नेतृत्व किया जा रहा है जो विभिन्न आयोजनों में भाग लेंगे।
उड़ीसा में ब्रिटेन पर टिप्पणी करते हुए फर्सडोनवुड ने कहा:
हम उड़ीसा के साथ युनाइटेड किंगडम के संबंध के एक नए युग का उत्सव मना रहे हैं। सारा श्रेय सुशासन और बेहतरीन सामाजिक-आर्थिक विकास को जाता है, उड़ीसा का भविष्य उज्ज्वल है। हम इस राज्य में साझेदार बनना चाहते हैं जिससे उस उज्जवल भविष्य का निर्माण होगा। हम चाहते हैं कि अधिक से अधिक संख्या में उड़ीसा के प्रतिभाशाली युवा ब्रिटेन के विश्वस्तरीय विश्वविद्यालयों में अध्ययन करें।
हमें और अधिक ब्रिटिश कंपनियां चाहिए और मैं इस सप्ताह अपने साथ 10 ग्रेट ब्रिटिश कंपनियों को लाया हूं ताकि वे अपनी विश्वस्तरीय उत्पाद और सेवाएं उड़ीसा लाएं। हम और अधिक ब्रिटिश आइडिया और विशेषज्ञता साझा करना चाहते हैं क्योंकि उड़ीसा शहरीकरण और जलवायु परिवर्तन की चुनौतियों से निबट रहा है। सबसे महत्वपूर्ण यह कि हम अपने लोगों के बीच मजबूत और गहरे संबंध चाहते हैं इसलिए ब्रिटेन और उड़ीसा की साझेदारी हमारे बेहतर भविष्य को आकार देगी।
कोर व्यवसाय, जलवायु परिवर्तन और शिक्षा कार्यक्रमों के अलावा ब्रिटिश काउंसिल द्वारा भुवनेश्वर के स्कूलों और कॉलेजों में शेक्सपियर फिल्में दिखाई जाएंगी जिनका चयन स्थानीय पाठ्यक्रम को ध्यान में रखकर किया गया है। बीबीसी के शेक्सपियर संग्रह से ब्रिटिश काउंसिल द्वारा दिखाई जाने वाली फिल्में होंगी:
- द कॉमेडी ऑफ एरर्स
- रोमियो और जूलियट
- ट्वेल्व्थ नाइट
- ऑल इस वेल दैट एंड्स वेल
- एज यू लाइक इट
- द टाइमिंग ऑफ द श्र्यू
उड़ीसा रग्बी वर्ल्ड कप जम्बूरी 2015’ के आयोजन के लिए ब्रिटेन द्वारा जंगल क्रोज फाउंडेशन के साथ भी सहयोग किया जा रहा है। भुवनेश्वर के स्कूली लड़कियों और लड़कों की आठ टीमें अपनी तरह का रग्बी वर्ल्ड 2015 खेलेंगी जो इंग्लैंड में इसी साल सितंबर और अक्टूबर महीनों में आयोजित किया जाएगा।
आयोजनों की समय-सारणी और मीडिया संपर्क विवरण
उड़ीसा में ब्रिटेन के इस कार्यक्रम के दौरान विभिन्न आयोजनों की रूप-रेखा नीचे दी गई है जिसके साथ ब्रिटिश उच्चायोग और और ब्रिटिश काउंसिल के अधिकारियों के संपर्क विवरण दिए गए हैं जो प्रत्येक आयोजन के बारे में विस्तृत जानकारी मुहैया करेंगे और किसी भी अतिथि व्यक्ति या कंपनी के साथ मुलाकात तय करने में मदद करेंगे।
यदि आपको ब्रिटिश उप-उच्चायुक्त स्कॉट फर्सडोनवुड से मिलने का समय लेना हो तो कृपया मैनाक डे से 098300-70623 नंबर पर संपर्क करें।
ग्रेट वार्ता : भारतीय शहरों का भविष्य, बुधवार 26 अगस्त
स्थान: जेवियर इंस्टीट्यूट ऑफ मैनेजमेंट
पंजीकरण सायं 5:30 से 6:00 बजे
कार्यक्रम: सायं 6:00 से 7:15 बजे
संपर्क: सुहानी अरोड़ा: 096742-55884
ग्रेट वार्ता ब्रिटिश उप-उच्चायोग (बीडीएचसी) कोलकाता द्वारा आयोजित एक व्याख्यान श्रृंखला है जिसके जरिए प्रभावशाली भारतीय और ब्रिटिश चिंतकों को प्रस्तुत किया जाएगा। इस व्याख्यान श्रृंखला का उद्देश्य है उपस्थित भारतीय समुदाय को भारत और ब्रिटेन की कुछ श्रेष्ठ प्रतिभाओं से संवाद करने का अवसर प्रदान करना और प्रासंगिक विषयों पर सर्वजनिक वाद-विवाद और परिचर्चा के लिए एक मंच उपलब्ध कराना। भुवनेश्वर संस्करण का मूल विषय है भारतीय शहरों का भविष्य और इसके वक्ता हैं फाउंडेशन फॉर फ्यूचर सिटीज के अध्यक्ष करुणा गोपाल और ब्रिटिश लेखक तथा पत्रकार बी रॉलैट।
स्मार्ट शहर और शहरीकरण पर यूकेटीआई कार्यक्रम और गोलमेज, बुधवार 26 अगस्त:
स्थान: बोर्ड रूम, मेफेयर कॉनवेंशन
कार्यक्रम: दिन के 2.30 बजे से - 4.30 बजे
संपर्क करें: ऋषिकेश चंदा: 086975-66890, 098310-36725 और सेजुती झा: 080177-70112
हालांकि गोलमेज गोपनीय होगा लेकिन कार्यक्रम के बाद भाग लेने वाले मीडिया से बात कर सकते हैं।
उड़ीसा सरकार के अधिकारियों से विचार-विमर्श करने हेतु 10 से अधिक ब्रिटिश कंपनियां भुवनेश्वर के दौरे पर आएंगी और उड़ीसा के अपने समकक्षों के साथ अलग से बैठकों में भाग लेंगी। गोलमेज टिकाऊ शहरीकरण में ब्रिटेन की विशेषज्ञता को प्रोत्साहित करेगा और मास्टर प्लानिंग, स्मार्ट शहरी प्रौद्योगिकियों, कचरा और जल प्रबंधन तथा जलवायु हितैषी शहरी विकास जैसे क्षेत्रों में ब्रिटेन से मिलने वाले सहयोग को दर्शाएगा।
चुनिंदा ब्रिटिश कंपनियों की प्रोफाइल
ऐटकिंसयह एक डिजायन, इंजीनियरिंग और प्रॉजेक्ट प्रबंधन कंसल्टेंसी है। वे प्रबंधन प्रणालियों और व्यवसाय प्रक्रियाओं, जैसे- बौद्धिक पूंजी; ऑफिस टॉवर, स्कूलों, एयरक्राफ्ट, पुलों और राजमार्गों जैसी भौतिक संरचनाओं और साथ ही बायोमेट्रिक स्कैनर्स जैसे उन्नत प्रौद्योगिकी प्रणालियों को डिजायन करते हैं। ऐटकिंस को एनसीई/एसीई अवार्ड 2014 के लिए ब्रिटेन के प्रमुख ‘कंसल्टेंट ऑफ द ईयर’ के रूप में नामित किया गया है।
बिल्डिंग डिजायन पार्टनरशिप लोगों के लिए प्रेरणादायी स्थलों का डिजायन और विकास करता है। आर्किटेक्ट, इंजीनियर, डिजायनर और शहरी विशेषज्ञों के अंतर्राष्ट्रीय टीमों के साथ वे संपूर्ण ब्रिटेन और आयरलैंड, नीदरलैंड्स, यूएई, भारत और चीन के स्टूडियो से काम करते हैं। इस फर्म को अंतर्राष्ट्रीय और राष्ट्रीय निकायों से डिजायन गुणवत्ता के लिए 750 से अधिक पुरस्कार प्राप्त हो चुके हैं।
सीडीई एशियावैश्विक स्तर पर मान्यताप्राप्त एक ब्रांड है जो खुदाई, खनन, रिसाइक्लिंग और अपशिष्ट प्रबंधन उद्योगों के लिए उनकी जरूरतों के अनुसार उपकरणों का डिजायन और निर्माण करता है। सीडीई एशिया भारतीय बाजार में ‘सैंड & एग्रीगेट’ की अवधारणा का भी अग्रणी रहा है।
जोंस लैंग लासैल एक पेशेवर सेवा और निवेश प्रबंधन फर्म है जो रियल इस्टेट और अवसंरचना के क्षेत्र में विशिष्ट सेवाएं उपलब्ध कराता है। 4.7 अरब डॉलर वार्षिक शुल्क राजस्व और 5.4 अरब डॉलर के सकल राजस्व के साथ जेएलएल के पास 230 से अधिक कॉरपोरेट कार्यालय हैं और 80 देशों में इसका परिचालन होता है। इंटरनेशनल प्रॉपर्टी अवार्ड्स एशिया पैसिफिक 2014 में एशिया प्रशांत देशों में ‘बेस्ट प्रॉपर्टी कंसल्टेंसी’ के खिताब से इसे नवाजा गया।
स्टीयर डेवीज ग्लीव वैश्विक स्तर पर परिवहन के क्षेत्र में काम करने वाली एक स्वतंत्र कंसल्टेंसी। वे ऐसे रणनैतिक उपकरण उपलब्ध कराते हैं जो तकनीकी उत्कृष्टता और विशेषज्ञ राय पर आधारित होते हैं। उनकी विशेषज्ञता परिवहन के सभी रूपों में है जिससे ग्राहकों को जटिल योजना और परिचालन वातावरण में सही निर्णय कर पाने हेतु गहन और विस्तृत सूझ प्राप्त होती है।
मॉट मैक्डोनल्डएक वैश्विक प्रबंधन, इंजीनियरिंग और विकास कंसल्टेंसी है जो एजेंडा तय करने और दुनिया भर में अगली पीढ़ी की परियोजनाओं के लिए सरकारी और निजी क्षेत्र के ग्राहकों को मूल्य वर्धित सेवाएं उपलब्ध कराती है। दुनिया भर में पर्यावरण पर अल्प प्रभाव वाली शहरी विकास परियोजनाओं के डिजायन में इनका उत्कृष्ट रिकॉर्ड रहा है और मास्टर प्लानिंग स्तर पर विशिष्ट जरूरतों के अनुसार अनुकूलित रणनीतियों को हासिल करने में समग्र योजना तैयार करने में इनकी विशेषज्ञता जगजाहिर है।
रिकार्डो एईए इंजीनियरिंग, प्रौद्योगिकी, परियोजना नवप्रवर्तन (प्रॉजेक्ट इनोवेशन) और रणनीति के क्षेत्र की एक वैश्विक बहु-औद्योगिक कंसल्टेंसी। ये दुनिया भर में प्रमुख पर्यावरणीय चुनौतियों का विश्लेषण और समाधान उपलब्ध कराते हैं और इनके ग्राहकों में कई देशों की सरकारें और व्यवसाय जगत के संगठन शामिल हैं।
जलवायु परिवर्तन की चुनौती से निबटने के विषय पर ब्रिटेन उड़ीसा साझेदारी पर सेमिनार, गुरुवार 27 अगस्त
स्थान: क्रिस्टल हॉल, मेफेयर कॉनवेंशन सेंटर
पंजीकरण: सुबह के 10.30 से-11.00 बजे
कार्यक्रम: दिन के 11.00 -1.30 बजे
संपर्क: मोहम्मद काज़िम रिज़वी: 088820-04173 और हैमंती : 098314-77692
चेंज इनोवेशन प्रोग्राम (सीसीआईपी) के तहत अंतर्राष्ट्रीय विकास के ब्रिटिश विभाग (डीएफआईडी) द्वारा “जलवायु परिवर्तन की चुनौतियों से निबटने पर ब्रिटेन-उड़ीसा साझेदारी” का अयोजन किया जाएगा। यह कार्यक्रम भारत सरकार के पर्यावरण, वन एवं जलवायु परिवर्तन मंत्रालय तथा डीएफआईडी का संयुक्त प्रयास है। यह सेमिनार उड़ीसा में ‘ग्रेट ब्रिटिश’ सप्ताह का एक भाग है और इसका उद्देश्य है जलवायु परिवर्तन तथा ‘निम्न कार्बन विकास’ के संदर्भ में उड़ीसा की प्राथमिकताओं पर पारस्परिक संवाद के अवसर उपलब्ध कराना।
एजुकेशन यूके सेमिनार, गुरुवार 27अगस्त
स्थान: एसएआई इंटरनेशनल स्कूल
कार्यक्रम: अपराह्न 3.00 से 4.30 बजे
संपर्क: शोनाली गांगुली - 098365-69944
ब्रिटिश काउंसिल द्वारा ‘ब्रिटेन में उच्च शिक्षा के अवसर’ पर एक ‘एजुकेशन यूके’ नामक सेमिनार का आयोजन किया जाएगा। इसमें छात्रों को ब्रिटेन में अध्ययन और जीवनयापन, छात्र वीजा, स्कॉलरशिप तथा अन्य विषयों के बारे में जानकारी मिलेगी। इच्छुक व्यक्ति ब्रिटिश काउंसिल के प्रतिनिधियों से बात कर सकते हैं और इस समय ब्रिटेन में अध्ययन कर रहे छात्रों की आवाज में ब्रिटिश शिक्षा के जीवन-परिवर्तनकारी अनुभवों पर निर्मित लघु फिल्म ‘देयर हैज नेवर बिन अ बेटर टाइम टू स्टडी इन यूके’ देखने के अलवा वे अपनी रुचि के क्षेत्र में और अधिक जानकारी हासिल कर सकते हैं। इसके अलावा, सेमिनार के बाद ब्रिटेन पर एक लघु क्विज का आयोजन किया जाएगा जिसमें पुरस्कार जीतने के अवसर होंगे।
उड़ीसा रग्बी विश्व कप जंबूरी 2015, गुरुवार 27अगस्त
स्थान: केआईआईटी ग्राउंड्स
कार्यक्रम: दिन के 2.00 बजे
संपर्क: पॉल वैल्श - 098300-09641
‘उड़ीसा रग्बी वर्ल्ड कप जम्बूरी 2015’ के आयोजन के लिए ब्रिटेन द्वारा जंगल क्रोज फाउंडेशन के साथ भी सहयोग किया जा रहा है। भुवनेश्वर के स्कूली लड़कियों और लड़कों की आठ टीमें अपनी तरह का रग्बी वर्ल्ड 2015 खेलेंगी जो इंग्लैंड में इसी साल सितंबर और अक्टूबर महीनों में आयोजित किया जाएगा
ग्रेट डिबेट: शुक्रवार 28 अगस्त
स्थान: केआईआईटी विश्वविद्यालय
कार्यक्रम: दोपहर 12.00 से दिन के 1.30 बजे तक
संपर्क: शोनाली गांगुली - 098365-69944 और सुहानी अरोड़ा - 096742-55884
ग्रेट डिबेट एक अंतर-कॉलेज प्रतियोगिता है जो बौद्धिक वाद-विवाद तथा परिचर्चा की ब्रिटेन और भारत की साझी संस्कृति का उत्सव है। ब्रिटिश उच्चयोग द्वारा आयोजित ग्रेट डिबेट प्रतियोगिता अपनी शुरुआत से ही सबसे बड़ी रही है। इसके तीसरे संस्करण में प्रतियोगिता का आयोजन इन दस शहरों में किया जाएगा- भुवनेश्वर, बेंगलुरु, चेन्नई, अहमदाबाद, हैदराबाद, दिल्ली, कोलकाता, मुंबई, चंडीगढ़ और जयपुर। क्षेत्रीय डिबेट (वाद-विवाद) प्रतियोगिता की विजेता टीम जनवरी 2016 में नई दिल्ली में आयोजित ग्रांड फिनाले में भाग लेंगे। राष्ट्रीय फाइनल्स की विजेता टीम को ब्रिटेन के एक सप्ताह लंबी अध्ययन यात्रा पर ले जाया जाएगा जिसमें ऐतिहासिक स्थलों, शिक्षण संस्थानों के दर्शन और सांस्कृतिक कार्यक्रमों में भाग लेने और साथ ही ब्रिटिश छात्रों से मिलने के अवसर भी मिलेंगे।
सेक्सपियर लाइव्स – फिल्म प्रदर्शन
संपर्क: शोनाली गांगुली - 098365-69944
ब्रिटिश काउंसिल द्वारा 2016 में महान साहित्कार सेक्सपियर के 400वीं वर्षगांठ के अवसर पर उनके जीवन को दर्शाने हेतु सेक्सपियर लाइव्स नाम से कार्यक्रमों और गतिविधियों का वैश्विक आयोजन किया जाएगा। इस प्रयास के एक अंग के रूप में भुवनेश्वर के स्कूलों और कॉलेजों में सेक्सपियर फिल्में दिखाई जाएंगी। फिल्म प्रदर्शन के कार्यक्रम इस प्रकार हैं:
आगे की जानकारी:
संपर्क करें: मैनाक दे
हमारा अनुसरण करें: Twitter, Facebook, Instagram, Flickr, Storify, Eventbrite, Blogs, Foursquare, Youtube, Vine, Periscope @UKinIndia, Snapchat @UKinIndia
eng_Latn bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva mag_Deva kas_Deva kas_Deva mag_Deva kas_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva bho_Deva hin_Deva hin_Deva awa_Deva mag_Deva hin_Deva bho_Deva hin_Deva awa_Deva bho_Deva bho_Deva kas_Deva hin_Deva kas_Deva bho_Deva hin_Deva bho_Deva hin_Deva mag_Deva bho_Deva hin_Deva hin_Deva bho_Deva eng_Latn